L’Ajuntament de Paterna contracta 30 veïns/es atenent a la seua situació econòmica i social per a reforçar diferents àrees municipals
05/11/2015

# L’Ajuntament de Paterna contracta 30 veïns/es atenent a la seua situació econòmica i social per a reforçar diferents àrees municipals

[![L’Ajuntament de Paterna contracta 30 veïns/es atenent a la seua situació econòmica i social per a reforçar diferents àrees municipals](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

05.11.2015

Amb la creació d’estes ocupacions, el consistori vol ajudar econòmicament aquelles famílies que pitjor ho estan passant en estos moments i afavorir la seua reinserció sociolaboral

L’Ajuntament de Paterna, a través de l’Àrea de Garantia Social i Ocupació, ha finalitzat la selecció de 30 veïns amb necessitats socials que començaran a treballar en els pròxims dies per al consistori en diferents àrees municipals.

Amb la contractació d’esta trentena de paterners/es, a la qual s’han destinat prop de 400.000 euros de fons municipals, l’Ajuntament no sols aconsegueix reforçar des del punt de vista laboral el treball que es desenrotlla en diferents àrees del consistori, sinó també ajudar econòmicament aquelles famílies que pitjor ho estan passant en estos moments.

Per a això, en el procés de selecció d’estos treballadors, que s’ha dut a terme directament des del departament d’Ocupació, s’ha primat més el temps que portaven els aspirants desempleats o el nivell de càrregues familiars que la seua pròpia capacitació per al lloc oferit.

Les noves ocupacions, la duració de les quals oscil•la entre els 4 i els 6 mesos, es faran efectius en els pròxims dies i començaran amb un reconeixement mèdic i una formació bàsica en matèria de seguretat i salut laboral. Entre els treballadors contractats figuren un orientador laboral, un treballador social, un tècnic de prevenció, un tècnic mitjà, un tècnic d’Educació, un educador social, un llicenciat en Dret, un arquitecte tècnic, un enginyer i un delineant.

Així mateix, entre les contractacions realitzades també s’han dut a terme altres relacionades amb oficis més tradicionals com un peó, 10 oficials, 1 obrer, 3 pintors, 2 electricistes, 2 jardiners i 1 llanterner.